1. september 1944 ble han forfremmet til General der Panzertruppe (full general) og gitt kommandoen over den 5. panserarmé som deltok i kampene i Frankrike. Etter å ha deltatt i omfattende kamper i Lothringen mot Pattons 3. armé, ble enheten overført til reserven for å forberede seg på den kommende Ardenneroffensiven. Selv om han denne gangen hadde en støtterolle, ble Manteuffels 5. panserarmé involvert de hardeste kampene med de amerikanske styrkene under denne offensiven, deriblant slaget ved Bastogne.